Bumm.sk | Jurinová: a gyors reformok nem segítenek a költségvetésen - Kritika
2013. 05. 26.11:28
Jurinová: a gyors reformok nem segítenek a költségvetésen
Kritika 2012. 08. 08
A+ A- nyomtatás Erika Jurinová, az Egyszerű Emberek Mozgalom parlamenti alelnöke szerint a kormány költségvetést kiegyensúlyozó intézkedéseinek lesz olyan hatása, melynek nyomán egyáltalán nem biztos, hogy valóban eltűnik a hiány.
A politikus mindezt a nyugdíjak, a munkaviszonyok fajtái és az egyéni vállalkozókra vonatkozó szabályok kapcsán folyó parlamenti vitában jelentette ki. Jurinová úgy vélekedett, hogy az esetleges negatív következmények miatt nagyon fontos a párbeszéd.
Jurinová elmondása szerint attól fél, hogy amennyiben szigorodnak a cégekre vonatkozó szabályok és kötelességek, a vállalatok adóparadicsomokba távozhatnak, így összességében nem nő, hanem csökken az állam bevétele, s a költségvetésen tátongó lyukakat sem sikerül betömni. "Inkább elszivárog a munkaerő, nő a feketemunkások aránya, megszűnnek az egyéni vállalkozói engedélyek, az állam bevételei pedig csökkennek" - figyelmezetett a parlalenti vitában.
A vállalkozókat érintő változások terén elmondta, hogy a rossz helyzet megoldása nem a vállalkozói környezet felszámolásával oldható meg. Jurinová szerint a civil szféra is ellehetetlenülhet, ha az egyéni vállalkozásokat felszámolják, valamint a változások a szociálisan gyengébb csoportokra, a diákokra és nyugdíjasokra is kedvezőtlen hatással lesznek.